<classify> Meneja Biashara wa taasisi hiyo, Thabit Mndeme aliyasema hayo jana jijini Dar es Salaam wakati akizungumzia huduma hiyo ya viwanja vinavyotolewa kwa watumishi wa umma, wafanyakazi wa kampuni binafsi na wajasiriamali.Mndeme alisema kwa sasa wateja wao watazidi kunufaika kununua viwanja vilivyopo Vikuruti wilayani Kibaha, mkoani Pwani, huku wakivipata kwa njia ya mkopo au kwa fedha taslimu.Bayport ni taasisi yenye kutoa huduma bora kwa wateja wetu na Watanzania kwa ujumla, hivyo tunaamini huduma yetu ya mikopo ya viwanja kuwa endelevu ni sehemu ya kuhakikisha kwamba watu wote wanakuwa na uwezo wa kumiliki ardhi kwa ajili ya matumizi yao mbalimbali, alisema na kuongeza:Hii ni huduma endelevu na muhimu inayotolewa kwa watu wote wa Tanzania, ambapo mteja kutoka mahali popote anaweza kumiliki kiwanja hicho kwa kuchukua fomu za kuomba viwanja hivyo kupitia ofisi zetu zilizoenea nchi nzima, bila kusahau kwa wakala wetu Benki ya BOA.Mndeme alisema wameamua kuendelea kutoa huduma hiyo ya viwanja katika eneo la Vikuruti, baada ya kufanya tathmini kwa kuangalia umuhimu wa Watanzania kuweza kumiliki viwanja ili kujenga nyumba za kuishi, nyumba za biashara na mahitaji mengineyo wapendayo.  <topic>: UCHUMI 